Glorioso in Christo patri ac domino mangnificenter scienciarum radiis et virtutum floribus permaxime ornato domino Johanni, diuina prouidencia episcopo Aboensi. Litteram vestre sapiencie sane intelleximus de villanis de Nylandia apud nos ad – – –* tractis, qui inpetiti jure Lu[bi]censi, quod nulli denegare possumus, et curaliter ideo excusantes, libertati pristine fuerant restituti, preloquutorie eciam coram nobis citare fecimus, qui fateba[n]tur se non plus sustulisse quam xvj oras. Talia et huius similia vestre discrecioni relata vero rogamus, vestras [reuerencias] nos habeat excusatos et defensos, quod vestri firmi sumus; et sicut littera vestra sonuit, inducias fore positas inter villanos de Nylandia ex parte Simonis bone memorie, nobis extunc aliud non constat nec quod secure ad nos venire possunt; sed rogamus vestram honestatem, vt eos informetis, quod ad nostrum portum non ducant bona absumpta Simoni et suis seruitoribus et cum hoc illos, qui nocturno tempore prope nostrum portum nauem Simonis conbusserunt. Valete in Christo.